Ek is geroep – wat beteken dit? - www.bybelkennis.co.za
by Coen Slabber · Published 21/01/2016 · Updated 10/12/2015
Divisions in the church always breed atheism in the world. —Thomas Manton
As ek geroepe is, beteken dit iemand moes my geroep het. Vir sommige beteken dit ‘n saak waaraan jy jou lewe wy. Vir sommige is dit net ‘n ander manier om van sy werk te praat. Maar in die Skrif is roeping nie ‘n pad wat ek in my beroep kies nie of ‘n saak wat ons kies nie of ‘n kode wat ons gebruik om God se wil te ontsluit nie. Roeping is iets wat vir ons gedoen word. Dit is ‘n oproep wat van God kom. Dit staan op twee bene.
Die oproep na die Verlosser
Dit is die dag wat jy aangetrek is om Jesus persoonlik te volg. Dit mag dramaties wees; dit mag stadig met verloop van tyd wees. Maak nie saak wat jou storie is nie, maar God het jou geroep. Verbasend. Ek het nie gekom om mense te roep wat op die regte pad is nie, maar sondaars (Matteus 9:13). Hierdie roeping is persoonlik en passievol. Moenie bang wees nie, Ek verlos jou, Ek het jou op jou naam geroep, jy is Myne (Jesaja 43:1). Die doel van hierdie roeping is nie om ons belangrikheid te beklemtoon nie: Voor God het geen mens dus iets om op re roem nie (1 Korintiërs 1:29). God se roeping sê meer van Homself as van my. Hy roep ons met ‘n boodskap – die evangelie. Ook julle is geroep om aan Jesus Christus te behoort (Romeine 1:6). Hierdie oproep bepaal wie ons is – kinders van God verlos deur die bloed van sy Seun. Nou dat ons ons identiteit vasgestel het, gaan die tweede oproep oor die rigting van ons lewens. Dit is ‘n oproep vir diens.
God roep ons op vir sy diens
Sy gesindheid teenoor ons is een van voortdurende roeping en uitnodiging. Laat julle lewenswandel in ooreenstemming wees met die roeping wat julle van God ontvang het (Efesiërs 4:1). God sê vir ons: “Dit is wie jy is.” Dan open Hy ons oë oor hoe ons in reaksie tot sy roeping moet lewe. God het ons gemaak wat ons nou is: In Christus Jesus het Hy ons geskep om ons lewe te wy aan die goeie dade waarvoor Hy ons bestem het (Efesiërs 2:10). Daar is werk om te doen. Dit begin by God. Ons is deur ons Skepper gemaak om ‘n plek en bestemming te vul. Ons word geroep om ‘n doel te dien.